text: गौरतलब है कि फिलहाल रेलवे की टिकट बुकिंग की जिम्मेदारी इंडियन रेलवे कैटरिंग एंड टूरिज्म कॉरपोरेशन (आईआरसीटीसी) संभालती है. यात्रियों के लिए सुविधाओं को आसान बनाने के लिए आईआरसीटीसी ने अपनी वेबसाइट के साथ इस नए ऐप को डेवलप कराया है. इस ऐप के जरिये यूजर्स ट्रेन ढूंढ़ सकेंगे और बुकिंग करा सकेंगे. यात्री टिकट बुकिंग का भुगतान अपने पेटीएम-मोबीक्विक जैसे ई-वॉलेट से भी कर सकेंगे.